COMITETUL JUDEŢEAN PENTRU SITUAŢII DE URGENŢĂ IAŞI

Nr. 136 din 30.09.2021  
HOTĂRÂRE
privind măsurile adoptate în cadrul ședinței extraordinare

din data de  30.09.2021  
Comitetul Județean pentru Situații de Urgență Iași, constituit prin Ordinul nr. 241/17.06.2021 al Prefectului județului Iași, întrunit în ședință extraordinară în data de 30.09.2021;

În temeiul art. 22, lit. b din O.U.G. nr. 21/15.04.2004, privind Sistemul Național de Management al Situațiilor de urgență, aprobată prin Legea nr. 15/28.02.2005, cu completările și modificările ulterioare, a H.G. nr. 1491/09.09.2004 privind aprobarea Regulamentului cadru privind structura organizatorică, atribuțiile, funcționarea și dotarea comitetelor și centrelor operative pentru situații de urgență;
Având în vedere Analiza privind incidența cumulată a cazurilor de COVID-19 în ultimile 14 zile la nivelul județului Iași, realizată de Direcția de Sănătate Publică Iași;
Având în vedere adresele Inspectoratului Școlar Județean Iași și a Direcției de Sănătate Publică Iași cu nr. 9075 și 9076/30.09.2021.
Având în vedere Ordinul comun Nr. 5196/1756/2021 pentru aprobarea măsurilor de organizare a activităţii în cadrul unităţilor/instituţiilor de învăţământ în condiţii de siguranţă epidemiologică pentru prevenirea îmbolnăvirilor cu virusul SARS-CoV-2, emite prezenta
HOTĂRÂRE:

Art. 1 Se suspendă cursurile școlare organizate în modalitatea ”față în față ” la nivelul unității de învățământ Grădinița cu program normal Lețcani, structură a Școlii gimnaziale Lețcani, pentru o perioadă de 14 zile, începând cu data de 28.09.2021. 

Art. 2 Se reiau cursurile școlare organizate în modalitatea ”față în față” la Grădinița cu program prelungit ”Cuvioasa Parascheva” din municipiul Iași, începând cu data de 01.10.2021.
Art. 3 (1) Inspectoratul pentru Situații de Urgentă ”Mihail Sturdza” al județului Iași, prin Secretariatul Tehnic Permanent al Comitetului Județean pentru Situații de Urgență Iași va transmite prezenta hotărâre membrilor Comitetului Județean pentru Situații de Urgență Iași, Consiliului Județean Iași în vederea publicării în Monitorul Oficial al județului Iași.
(2) Inspectoratul Școlar Județean Iași are obligația de a comunica prezenta hotărâre unităților de învățământ menționate în prezenta hotărâre, în vederea ducerii la îndeplinire. 

PREȘEDINTELE

Comitetului Județean pentru Situații de Urgență Iași

 PREFECT,

MARIAN GRIGORAȘ

